|  |  |
| --- | --- |
|  **ΔΗΜΟΣ ΗΛΙΔΑΣ** |  Αμαλιάδα:30/06/2021   |
| **Δ/νση Διοίκησης & Πρόνοιας** |  |
|  |  |
|  |  |  |

**ΑΝΑΚΟΙΝΩΣΗ**

Ο Δήμος Ήλιδας προχωρά στην λειτουργία Δομών Παροχής Βασικών Αγαθών: **Κοινωνικό Παντοπωλείο, Παροχή Συσσιτίου** για την ενίσχυση των ευάλωτων κοινωνικά ομάδων, και καλεί τους ενδιαφερόμενους να προσκομίσουν τα απαραίτητα δικαιολογητικά.

Κύριο κριτήριο ένταξης των ενδιαφερομένων στο πρόγραμμα «Δομή Παροχής βασικών αγαθών: **Κοινωνικό Παντοπωλείο, Παροχή Συσσιτίου Δήμου Ήλιδας»**, είναι το εισόδημα (οικονομικό κριτήριο), ενώ θα λαμβάνονται υπόψη παράγοντες όπως η οικογενειακή κατάσταση, τα κοινωνικά προβλήματα, η ανεργία, προβλήματα υγείας και αναπηρίες.

 **Δικαιούχοι του προγράμματος θα είναι**:

**1.** Έλληνες πολίτες, κάτοικοι του δήμου μας.

**2**. Ομογενείς κάτοικοι του δήμου μας.

**3.** Αλλοδαποί που κατοικούν μόνιμα στον δήμο μας και διαθέτουν άδεια παραμονής

**Δικαιολογητικά που απαιτούνται :**

**1.** Φωτοτυπία Δελτίου Αστυνομικής Ταυτότητας - ΑΦΜ - ΑΜΚΑ,

**2.** Βεβαίωση εντοπιότητας από τον δήμο που ανήκει.

**3.** Φωτοτυπία λογαριασμού ΔΕΗ ή ΔΕΚΟ στο όνομα του ωφελούμενου.

**4.** Φωτοτυπία Ε1 (φορολογική δήλωση), Φωτοτυπία Εκκαθαριστικού σημειώματος (σε περίπτωση φιλοξενίας από τους γονείς κατατίθεται και το εκκαθαριστικό των γονέων), Φωτοτυπία Ε9 ( ή εκκαθαριστικό ΕΝΦΙΑ )

**5.** Σε περίπτωση που ο ωφελούμενος δεν έχει περιουσιακά στοιχεία, προσκομίζει υπεύθυνη δήλωση του ότι δεν έχει ακίνητα.

**6.** Στις περιπτώσεις ΑΜΕΑ απαιτείται απόφαση ΚΕΠΑ με ποσοστό αναπηρίας 67% και άνω.

**7.** Φωτοτυπία κάρτας ανεργίας σε ισχύ ή βεβαίωση ανεργίας από τον ΟΑΕΔ.

**8.** Πιστοποιητικό Οικογενειακής κατάστασης

**9.** Η υπηρεσία ή η επιτροπή αξιολόγησης των αιτήσεων έχει δικαίωμα να ζητήσει επιπλέον δικαιολογητικά όταν το κρίνει απαραίτητο.

Προκειμένου να αξιολογηθούν ορθά οι αιτήσεις των δυνητικά ωφελούμενων απαιτείται η προσκόμιση όλων των ανωτέρω δικαιολογητικών.

Κατά την αξιολόγηση προηγούνται όσοι δεν λαμβάνουν ΤΕΒΑ έναντι των υπολοίπων και αποκλείονται όσοι διαμένουν μόνιμα σε δομές φιλοξενίας.

**Οι αιτήσεις των ενδιαφερομένων θα υποβάλλονται από Παρασκευή 07-05-2021 έως Τετάρτη 30-06-2021 (κατόπιν παράτασης) στο Λαζαράκειο Δημοτικό Μέγαρο (Φιλικής Εταιρείας 6) στο κεντρικό πρωτόκολλο του Δήμου(2ος όροφος) καθημερινά από τις 8:00-14:00.**

 Ο Δήμαρχος

 Γιάννης Λυμπέρης